Obubaka: 65-0221E 0221e MERUKIZEDDEEKI ONO Y’ANI
Ekirowoozo Kya Katonda Abaagalwa,
Nsuubira mwetegekedde Ssande eno. Yogera ku ngeri emitima gyaffe gye gigenda okwaka munda mu ffe nga bw’Ayogera naffe mu kkubo mu maka gaffe ne mu masinzizo…LINDIRIRA BULINDIRIZI!
Mu mwezi guno oguwedde Atugambye tukakase nti tusaabalira ku emmeeri entuufu…era kyetukola. Yatugamba nti Ezzadde lya Katonda erya nnamaddala terigenda kusikira wamu na kisusunku…olwo n’Agamba nti, FFE ENSIGO EYO. Awo, ne tuwulira n’amatu gaffe, Katonda nga Ayogera okuyita mu muntu n’Atutegeeza nti, Leero, Ekyawandiikibwa kino Kituukiridde mu maaso gaffe gennyini.
Yatugamba ku Ssande eyaddako nti tuli mu Kifo kya Katonda Kye Yateekawo Eky’Okusinzizaamu, era n’olw’ekyo, TETUKOZE bwenzi na Kigambo kye. Bwetutyo, tuli Mugole we Embeerera ow’Ekigambo Omulongoofu.
Ssande eno, agenda kutugatta ffenna wamu omulundi gumu nate era ayogere ng’ayita mu nnabbi malayika we omukulu atugambe nti, NZE MERUKIZEDDEEKI ONO, era ndi mu kukbeebikkulira mu mubiri gw’omuntu, nga bwe nnagamba nti ndikola mu Kigambo kyange.
EKITIIBWA! Oli mucamufu? Oweereddwa omukisa ebitagambika? KAALE, N’EBIRALA BINGI BIJJA. Agenda kumaliriza emboozi eno enkulu.
Kirowoozeeko bulowooza, TWALI mu birowoozo bya Katonda byennyini okuva ku lubereberye. Emyaka enkumi nnya nga Yesu tannajja ku nsi, n’obufukunya bw’enkumi z’emyaka nga tonnajja ku nsi, Yesu, mu birowoozo bya Katonda, yafa olw’ebibi byaffe. ERA OLWO, AMANNYA GAFFE ne gateekebwa ku Kitabo ky’Obulamu eky’Omwana gw’Endiga.
Ekyo kinnyikira mu birowoozo byo? Amannya gaffe gaayawulibwa Katonda ne gateekebwa ku kitabo ky’Omwana gw’endiga eky’Obulamu ng’ensi tennatandikibwawo. Yamanya amaaso gaffe, ekikula kyaffe, kyonna kye tuli. Twali mu ndowooza ye ku lubereberye….mu ndowooza ya Katonda! Olwo, ekintu kyokka kye tuli ky’ EKigambo kya Katonda ekyogere. Oluvannyuma lw’okukirowoozaako, Yakyogera, era tuutuno wano.
Kizibu okutegeera. Katonda ng’Atubuulira ebintu bino byonna. Yatwagala nnyo era Yayagala Akakase nti tunaakiwuliranga butereevu okuva gy’ali Ye yennyini, bw’atyo n’Asiima kikwatibwe ku lutambi, kibe nti ku Ssande mu Omwezi ogw’ekkumi n’ebiri nga ennaku z’omwezi 4, 2022, Anaasobola okuddamu okugatta Omugole we Atugambe nti: “Bino byonna nabikolera mmwe. Nnali njagala mukiwulire butereevu okuva gyendi. MBAAGALA. MMWE MUGOLE WANGE. NJIJA MANGU NNYO OKUBAKIMA.”
Y’ensonga lwaki tumanyi bwe tujja mu Kubeerawo kwa Katonda, ekintu ekimu muffe kitugamba nti tulina gyetuva, era tuli mu kuddayo nate nga tukozesa Amaanyi ago agatusika.
Katonda ekintu kyonna akiggyeko akakookolo era tukiraba. Katonda, en morphe, nga Abikiddwa mu kakookolo k’Empagi ey’Omuliro. Katonda, en morphe, mu Musajja ayitibwa Yesu. Katonda, en morphe, mu Kkanisa Ye. Katonda waggulu waffe, Katonda naffe, era Katonda mu ffe; okwetoowaza kwa Katonda.
Tetulinaawo mu buli mbeera yonna kye tutya. Mpaawo kyakweraliikirira, wadde okufa. Bwe tuva wano, tuba n’okufa tetufudde. Ennyumba yaffe ey’ensiisira ey’omu nsi bw’eryabizibwa, tulinayo emu eyaggwa edda etulinze, En morphe.
Siyinza kulinda kumuwulira ng’ayogera naffe n’okubikkula ebintu bino byonna Ssande eno ku ssaawa 6:00 (Mukaaga) ez’omu ttuntu mu budde bwa Jeffersonville (z’essaawa bbiri ez’ekiro e Uganda). Jjangu otwegatteko mu kifo kyokka ky’osobola okuwuliriramu EDDOBOOZI LYA KATONDA erikakasibwa nga likugamba kamwa ku kutu Ye Y’ANI, ffe B’ANI, na wa gye tugenda. NYIGA ZANNYA.
Merukizeddeeki Ono Y’Ani? 65-0221E
Owol. Joseph Branham
Ebyawandiikibwa by’olina okusoma
Olubereberye Essuula ey’ekkumi n’omunaana
Okuva 33:12-23
Omut. Yokaana 1:1
Abaruumi 8:1
2 Abakkolinso 5:1
2 Abasessaloniika 4:13-18
Timoseewo Asooka 3:16 / 6:15
Abebbulaniya 7:1-3 /13:8
Okubikkulirwa 10:1-7 / 21:16
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn fuv_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn